Фінансавая адукацыя неабходна ўсім катэгорыям грамадзян. Дзецям яна дае ўяўленне аб каштоўнасці грошай, закладвае фундамент для далейшага развіцця навыкаў планавання бюджэту і зберажэнняў. Моладзі фінансавая граматнасць можа дапамагчы ў вырашэнні праблемы фінансавання адукацыі або жыллёвай праблемы. Дарослым фінансавая граматнасць неабходна для кіравання асабістымі фінансамі і прыняцця разумных рашэнняў пры інвеставанні зберажэнняў, выкарыстанні розных фінансавых прадуктаў і паслуг, а таксама для планавання пенсійнага забеспячэння. Граматны спажывец фінансавых паслуг лепш абаронены ад махляркіх дзеянняў у галіне фінансаў.